  Туспуктэм: vk.com (Федерация лыжных гонок России) Майя Бывальцева Удмуртиысь Пичи Пурга ёросын вордскем Денис Филимонов куасэн бызьылонъя Россилэн кубокезлэн кыкетӥ люкетаз эркын амалэн спринтын азвесь медаль утӥз. Со сярысь Россиысь куасэн бызьылонъя федерацилэн пресс-службаез ивортӥз. Али егит спортсмен Татарстанлэн командаяз пыре. Вормисьлы Савелий Коростелёвлы Денис 0,16 секунд келяз. Куинетӥ инты Александр Большунов басьтӥз (+0,76) Ӵошатсконъёс Хакасиысь Вершина Тёи интыын ортчо. Удмуртилэн командаысьтыз Владислав Афанасьев, Александр Зубков, Александр Ившин, Никита Кашин, Владислав Осипов, Данил Корепанов, Денис Поторочин но Диана Алексеева финалэ ӧз шеде. 1-тӥ толсуре классика амалэн бызьылонъёс ортчозы: нылкышноослэн 10 иськеме, воргоронъёслэн – 15 иськеме. 3-тӥ толсуре классика амалэн спринтъёс луозы. 4-тӥ тослуре эркын амалэн 10 но 15 иськеме бызьылонъёс радъяськозы. Ватсалом, нырысетӥ люкетын Балезино ёросысь Серегй Ардашев классика амалэн спринтын кыкетӥ инты басьтӥз, али спортсмен Татарстанлэн командаяз. Тегъёс: Спорт куас ПичиПурга Россия  